মূলত মধ্যবিত্ত শ্রেণি থেকেই এসেছে এই তরুণরা, কিন্তু তারা যেসব দাবি তুলেছে শ্রেণিআন্দোলনের স্বার্থ ও সম্ভাবনাও জড়িয়ে রয়েছে সেসবের সঙ্গে। গণতন্ত্রের বিকাশ ও অর্থনৈতিক উন্নয়নের যে গড়পড়তা স্বপ্ন আমাদের বুর্জোয়া শ্রেণির সরকার ও দলগুলো দেখিয়ে থাকে, এমনকি সেই স্বপ্নের সফলতাও নির্ভর করে রাষ্ট্রের সেক্যুলার চরিত্রের ওপরে। তরুণদের এই আন্দোলন সেক্যুলার রাষ্ট্রীয় চরিত্র গঠনের ক্ষেত্রে গুরুত্বপূর্ণ অবদান রাখছে।